Statele membre ale Alianței Atlantice dispun de capacități industriale, a subliniat Secretarul general al NATO, adăugând că, de fapt, "este o chestiune de voință politică". Țările NATO, a avertizat joi Jens Stoltenberg la o conferință de presă la Bruxelles, reluat de "Le Figaro","nu dau destule muniții Ucrainei, ceea ce are, zilnic, consecințe pe câmpul de lupte… Ucrainenilor nu le lipsește curajul, le lipsesc munițiile". "Aceasta este o provocare enormă și unul din motivele pentru care rușii au fost capabili să realizeze câteva progrese pe câmpul de luptă"…"Statele Unite, Canada și Europa trebuie să facă mai mult, avem nevoie de un angajament pe termen lung", a spus Stoltenberg, oficialul care nu încetează de o bună bucată de vreme să ceară Aliaților sprijin mai mare pentru Ucraina. "Nu este vorba de lipsà de capacități în industriile de apărare, este o chestiune de voință politică necesară pentru luarea de decizii și a acorda prioritate sprijinului nostru pentru Ucraina", a subliniat înaltul oficial al NATO.
-Publicitate-